Borathutatlhagelelo ba ka ipotšiša lebaka leo ka lona batho ba nago le bokgoni bja go lemoga mebala e mentši, ka ge go sa nyakege gore motho a be le bokgoni bja go bona mebala gore a tšwele pele a phela. Lega go le bjalo, ge e ba re dumela gore Mmopi o re hlamile ka tsela ya gore re be le bokgoni bja go thabela mebala e mentši kudu, re lebelela mpho ye e le pontšho ya lerato yeo e reretšwego go re thuša gore re thabele bophelo. Ge ke tloga sepetlele, ke ile ka dira tšwelopele ya kapejana ge ke ithuta Beibele. Ka ge ke be ke diriša setulo se se kgethegilego sa digole, ke ile ka ba ka ya dibokeng tše dingwe tša Dihlatse tša Jehofa le go tšea karolo modirong wa go ruta ka Beibele. Ka November 5, 1988, ge ke be ke na le nywaga e 20, ke ile ka kolobetšwa ka go inwa ka meetseng ka pafong e kgethegilego ya go hlapela. Jehofa Modimo o be a nthušitše gore ke lebelele bophelo ka tsela e fapanego. Eupša ke be nka dira eng gore ke bontšhe tebogo?